PIIBLIKOHVIK
Tere tulemast taas Piiblikohvikusse!
Täna on mul külas Tuula Portin. Tere tulemast! - Aitäh.
Soomlased tunnevad sind kui 1986. a Miss Soomet.
Tänapäeval töötad haiglas nõustajana.
Õppisid vahepeal teoloogiks
ja sellele eelnes ühes etapis suur elumuutus -
tulid usule.
Mäletan, et avalikkuses küsiti tollal,
mis see on ja kaua see kestab.
Täna ei kahtle enam keegi, et see oli tõeline elumuutus.
Kuidas sa täna tagantjärele vaadates kirjeldaksid,
mis sinuga juhtus?
Kirjeldaksin seda täna samamoodi kui toonagi.
Jumal haaras selgelt mu elust kinni
ja kirgastas Jeesuse lepitustöö.
Olin sellest kuulnud pühapäeva- ja leerikoolis,
kuid see polnud kunagi avanenud ega kohale jõudnud.
Siis see ühel päeval avanes
ja Jumal tõmbas eriliselt Enda poole.
Võin kasutada ka sõna 'otsimisaeg'.
On lihtne uskuda, et inimesel on tõesti otsimisaeg,
kui need asjad avanevad teistmoodi ja Jumal eriliselt kutsub.
Nii oli ka minuga.
Sai selgeks, et Jeesus on surnud Kolgata ristil ka minu pattude eest.
Sa pole seda kunagi varjanud, vaid rääkisid avalikult,
et see oli Jumala hea kingitus sulle ja su elu muutus.
Kas kutse teoloogiat õppida oli sama tugev?
See sarnanes oma spontaansuse poolest.
Usuletulek oli üsna kiire.
Kasutasin kunagi väljendit 'nagu välk selgest taevast'.
Üsna sarnane oli ka kutse teoloogiateaduskonda.
See juhtus kord üksi kodus olles, kui veel Espoos elasin.
Ühel hetkel lihtsalt välgatas mõte,
et mis oleks, kui õpiks teoloogiat.
Ma polnud seda iial varem mõelnud, see tekkis hetke ajel ja mäletan,
et tellisin kohe registreerimispaberid. See juhtus väga kiirelt.
Kiirete otsuste aeg! - Teatud hetkedel.
See oli üks neist, kui kiire otsuse tegin.
Tol hetkel ma polnud veel kindel,
kas see mõte tuli Jumalast või oli mu enda mõttevälgatus.
Läksin kevadele ja sisseastumiseksamitele vastu
alandlikul meelel ja palvetasin:
"Issand, kui see sinu tahe on, siis see sündigu,
aga kui minust endast, mingu eksamid nurja."
Kuid tundsin juba eksamitel, et teoloogiaõpingute uksed avanevad.
Ja nii läkski.
Usuletulek andis uue suuna elule ja see andis uue suuna tööle.
Sellest räägime teises saates. Nüüd oled sa uue otsuse teinud.
Jälle üks kiire otsus.
Avaldasid esimese plaadi.
Plaadi nimi on "Risti vain jäljelle jää" (Rist vaid järele jääb).
Kust see idee tuli?
Olen laulnud enam-vähem kogu elu.
Laul ja muusika on mind alati saatnud.
Juba lapsepõlvekodus tehti muusikat.
Mõlemad lahkunud vennad mängisid kitarri
ja mõlemal oli oma bänd, kus nad kitarristideks olid.
Isa mängis noorpõlves tantsuorkestris saksofoni.
Kodus oli ka akordion. Pillid, mis mind kunagi ei tõmmanud.
Minu instrument oli laulmine.
Kui vennad kitarri mängisid, siis mina laulsin.
Lapsepõlves laulsin ka koguduse kooris.
Mingis etapis ühinesin Simo Joenpekka EtCetera kooriga.
See pole minu esimene plaat. Oleme ka kooriga plaadi teinud,
kus samuti ühe soolo laulsin.
Nüüd said päris oma plaadi teha.
See juhtus kevadel.
Kui sõitsin töölt koju Hämeenlinnast Riihimäele,
mõtlesin tee peal, et saan peagi 50-aastaseks
ja elu on läinud kiiresti.
Kui tahan teostada unistuse oma plaadist,
siis tuleb seda nüüd teha.
Helistasin Harri Heleniusele Aikamediast. - Mis ta ütles?
Ta tegi ettepaneku kohtuda.
Kohtusime, laulsin talle ühe viisijupi
ja ta ütles, et hakkame plaati tegema,
kui olen valmis plaadiga seoses ka kontserte andma.
Nõustusin ja siin me nüüd oleme.
Valisid "Viisikielinen" lauluraamatu.
"Viisikielinen" (Viiekeelne) on paari aasta eest avaldatud
viienda ärkamisliikumise ja teiste uus, ühine lauluraamat,
mis on väga populaarne olnud ja mida kogudustes kasutatakse.
Miks tahtsid oma laulud just tollest laulikust võtta?
Enne Viiekeelse ilmumist unistasin,
et võiksin kunagi laulda Lauluraamatu laule uues seades.
Siis leidsin, et selliseid plaate on üsna palju.
Samuli Edelmanngi on teinud paar populaarset Lauluraamatu plaati.
Uue lauluraamatu valik oli üsna loomulik,
kuna viies ärkamisliikumine ja Rahvamisjon on minu vaimne kodu.
Ja paljud selle lauliku laulud on väga tuttavad
ning oli lihtne valida plaadile just endale tähtsad ja meeldivad lood.
Olli Helenius tegi väga head ja värsked seaded.
Tema oli ka plaadi produtsendiks ja koostöö temaga oli väga hea.
Sa ei valinud ainult seda laulikut.
Plaadi laulunimistut vaadates
näeb pea igas loos kuidagi risti.
Plaadi nimi on "Risti vain jäljelle jää" (Rist vaid järele jääb).
Kas see oli teadlik valik
või märkasid teemat alles pärast laulude valikut?
Kui olin laulud valinud, need plaadistatud said
ja plaadi nimigi oli valmis vaadatud,
sest tahtsin sinna just seda rida Pekka Simonjoe laulust,
alles siis avastasin,
et nimi sobib plaadile, kuna seal on palju ristiteemalisi laule.
See tundub hea tervik olevat.
Laulunimekirjaga on seotud üks tore detailike.
Kui püüdsime e-maili teel laulude järjekorda paika panna,
leidsin, et olemasolev järjestus oli hea.
Mõtlesin: kas keegi pani selle paika?
See oli tähestiku järjekord.
Leidsime, et see sobis.
See algas lauluga Psalm 139,
mis räägib sünnist "Aamuruskon siivi" (Koidutiib).
Viimane laul "Uskomme tulevaisuuteen" (Usume tulevikku)
tundus hea lõpulauluna.
See räägib ka midagi sinu hingemaastikust,
et kui laulud valitud said, olid need ristikesksed.
Sinu usuelus on Kristuse töö ja rist kesksed asjad.
See on olnud keskmeks algusest peale.
Oli samas tore mõelda,
et plaat rääkis mullegi selle keskseks jäämisest.
Selle eest kuulub tänu üksnes Jumalale,
kes on ustav olnud, nii et olen sellele teele jäänud.
Kui keegi küsiks sinult,
miks peaks keegi tahtma ristist laulda, siis kuidas selgitaksid,
miks sulle ristiusus on keskne rist, mitte heategemine või muu selline?
Kui mõelda minu usuletulekule,
siis sain ilmutuse just Jeesuse ristitööst, mis ongi keskseim.
Kui uskuda, et Jeesus suri just minu pattude eest,
siis see ongi kristluse tuum.
Mulle meeldib tsiteerida Johannese 3:16,
mis sisaldab minievangeeliumi ja kõige tähtsamat.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Siin on ühes salmis nii sõim kui rist.
Võiks mõelda, et see räägib vaid Poja andmisest maailma sündimiseks,
kuid see räägib ka Poja andmisest ristile.
See on üks mu lemmikkohti Piiblis.
Jeesus suri pattude eest.
Lugesin hiljuti ajalehe üldrubriigist,
kuidas ühele 16-aastasele tüdrukule öeldi kirikus, et ta on patune.
Ta solvus: Ma pole patune. Ma pole halb, vaid hea naine.
Mida sa talle vastaksid?
Tänapäeva inimesele võib see raske olla.
Elu on niigi raske ja siis öeldakse, et oled veel patune ja vajad Jeesust.
Peaks ütlema,
et mul on raske mõelda, kuidas keegi saab nii mõelda.
Iga päev tunnistab mulle, et olen patune.
Ei möödu ühtki päeva, ilma ühel või teisel moel pattu tegemata.
Mõtetes, sõnades, tegudes või tegemata jätmistes.
See on niivõrd selge asi.
Patt ripub mu küljes ja sellepärast vajangi Jeesust.
Mida kauem usklik olen,
seda tähtsamaks Jeesuse olemasolu muutub.
Tema on täiuslik, patuta ja on lepitanud minu patud.
Saan sõltuda patuse ja puudulikuna Jeesusest.
Ma ei pea püüdma end ise parandada. - Jah.
Räägime mõnest toredast laulust.
Kuues laul on hümn, kust tuleb ka plaadi pealkiri.
Laulus on read: sama vana ristipuu.
Pekka Simojoe lugu.
Üsna imeline mõte, et on midagi, mis kunagi ei muutu.
Mäletan, kui seda lugu Radio Deis esimest korda kuulsin.
See jõudis kohe kohale.
Olin pisarateni liigutatud sellest lihtsast, vanast sõnumist
ja Pekka Simojoki ilusast loost.
Helistasin talle ja ütlesin, et ta on suurepärase loo teinud.
See on lihtne, väike, õrn ja väga liigutav laul.
"Sama vana ristipuu kõige üle sirutub.
Ei kesta miski muu, pole miskit püsivat,
jäljedki meist hävivad. Rist vaid järele jääb."
Nii see ongi. Rist vaid järele jääb.
Kas püüame vahel liiga targalt ja keeruliselt kõike seletada?
Peaksime selle keskse juurde jääma.
Jah. Arvan küll. Selles keskmes on kõik.
Arvan, et üsna paljudel ...
Lugesin hiljuti üht intervjuud ühe teoloogiaprofessoriga,
kes oli tõsiselt vähki haigestunud.
Selles artiklis sai väga selgeks,
et teoloogiaprofessori teoloogia
oli lihtsustunud keskse suunas.
Olen omajagu sinust vanem ja mõtlen isegi,
et kui ees ootavad surm ja igavik, ei jää järele midagi muud. - Täpselt.
Kui töötan haiglateoloogina
ning näen tihti tõsiseid haigusi ja surma,
teeb see mullegi selgeks, et midagi muud ei ole.
Siin oli veel üks laul.
Näiteks "Otsige esiti Jumalat ja Tema riiki."
Seegi on väga keskne mõte. Mida see sulle argielus tähendab?
Seegi tekst on otse Piiblist.
Mulle meeldivad otse piiblitekstile tehtud lood.
Ka see on keskne sõnum.
Otsige esiti jumalariiki ja tema õigust ja kõik muu antakse teile pealekauba.
See on tohutu tõotus.
Argielus ma arvan,
et kui otsime oma elus Jumala tahet
ja tahame Tema lähedal elada, hoolitseb Ta kõige muu eest.
Ja ka üldiselt - kui meie elu on ehitatud Kristuse kaljule,
on see alusel, millele toetudes võime hingata
kõigi oluliste asjade puhul elus.
Võime toetuda kaljule ja Jumalale ning Tema hoolitseb meie eest.
Lugesin hiljuti kellestki, kes ütles otse:
Elul pole mingit mõtet.
Mõtlesin vanale väljendile,
et inimene võib elada teatud aja veeta ja toiduta,
kuid ei hetkegi eesmärgita.
On suur arm, et saame otsida Jumala kuningriiki.
On teatud selge põhjus, miks ma siin iga päev olen ja elan.
Me ei pea vastu ilma eesmärgi ja lootuseta.
Me ei suuda mõelda, et peaksime elama oma elu lootuseta
või tulevikuväljavaadeteta.
Jumal annab oma Sõnas meile tuleviku ja lootuse,
nii et meil on eesmärk ja teame, et meil on aeg siin ajas,
ning võime elada osaduses Jumalaga ja Tema juhtimisel.
Eesmärgiks on igavene elu Taevas.
Isegi kui siin ajas käib möll ja on palju ebakindlust,
ei pea me kristlastena kunagi lootust kaotama
ja meelt heitma.
Sellega on seotud viimane lugu "Usume tulevikku".
Praegu on mitmeti väga raske aeg.
Rahvaste liikumised eri paigus,
ja Soome olukord, kus oleme üle pea võlgades
ja kui midagi püütakse ette võtta, jaguneb rahvas kaheks.
Mida mõtled, kui laulad keset seda kõike,
et usume tulevikku?
See laul annab meie ajas lootust. See algab sõnadega:
"Üksi kardan homset päeva, kuna milleski kindel olla ei saa."
Täpselt selline meie aeg ongi.
Pole midagi ajalikku, millele toetuda.
Kuid laulu sõnum räägib, et meie turvatunne tuleb Jumalast
ning võime toetuda Lunastajale, kes on meiega.
Temaga on meil tulevikulootus.
See ei tähenda, et me üldse mingeid plaane ei tee.
Kindlasti ei tähenda see seda.
Kuidas on su plaat vastu võetud?
Mida inimesed on öelnud? "Tuula on plaadi teinud!"
Vastuvõtt on väga hea olnud.
On tänatud valitud laulude eest
ja et valisin nii jõulise tekstiga lood, kus rist keskne on.
Olen saanud head ja julgustavat tagasisidet.
Kogudused on ka külla kutsunud
ja olen saanud muusikaga kogudustes käia.
Varem olen kogudustes kõnelenud, kuid nüüd on lisandunud uus element
ja saan ka lauluga evangeeliumit levitada.
Vaimulik muusika on mulle endale tähendusrikas, raviv, kõnekas
ja usku kinnitav olnud.
Loodan, et see plaat lohutab inimesi
ja kinnitab nende usku siin ebakindlas ajas.
Külastasid kogudusi aktiivselt juba pärast usuletulekut,
nüüd aga muusikaga.
Kas reisid üksi või kõigi nende muusikutega,
kes plaadil osalesid?
Oleks tore, kui saaks bändiga reisida
ja kõik muusikud kaasas oleks.
Kogudustel pole praktiliselt ja majanduslikult võimalik
sellist seltskonda vastu võtta.
Mul on taustamuusika ilma lauluta, millega ringi olen reisinud.
Vahel võib ka nii teha, et keegi saadab pillil ja mina laulan.
Kuid see pole päris sama. Mulle meeldib taustamuusika,
kuna see on plaadilolev muusika
ja sellega laulmine on hea lahendus olnud.
Nagu ütlesid, on huvitav, et rahvas on tänanud lauluvaliku eest.
Vahel öeldakse, et peame neist asjust ettevaatlikult
ja väga õrnalt rääkima.
mitte nii otse kuulutama.
Ometi võib neis lauludes kuulutada otsesemalt kui kõnes,
kuna inimene võib seda rahulikult kuulata
ja sõnumile mõelda. Jutlust on raskem vastu võtta.
Jah. Muusika on väga hea tööriist.
See on hea vahend ka evangeeliumi kuulutamiseks.
Tihti on sõnum muusika kaudu inimesteni jõudnud,
nii et nad on mõne plaadi või laulu tõttu usule tulnud. - Imetore!
Mis sa nüüd tulevikust arvad? Kas tuleb veel plaate?
Tegelikult ma ise ei mõelnud mitut plaati teha,
aga Harri sõnul tehakse tavaliselt rohkem plaate.
See olevat alles algus ja vaatame, mis edasi saab.
Hetkel alustame sellest.
On jah mõte, et mingil ajal teeme järje.
Sind võib tellida, sulle helistada ja sidet pidada.
Kui siin saate lõpul tulevikule mõelda,
siis ütle kogenud usklikuna,
mis on sinu soov ja sõnum tänapäeva kristlastele?
Mida peaksime tegema?
Meie ümber on üha kasvav hulk neid, kes ei tunne Jeesust
või on saanud totaalselt vale arusaama,
kui kuulata, kuidas kristlus nende meelest ohtlik on.
Oled näinud elu usklikuna. Mida peaksime sinu meelest tegema?
Kristlased peaksid julgemalt tegutsema.
Nad peaksid oma värve ja usku julgemalt näitama
ning rääkima avameelselt oma usust Jeesusesse,
olema aktiivsed ja kasutama julgemalt oma ande ja tugevaid külgi.
See on üks viis omalt poolt evangeeliumit levitada.
Piibel ütleb, et võime olla Kristuse lõhnaks ja kirjaks.
Soovin, et kristlased saaksid olla üha rohkem need Kristuse kirjad,
kus nad ka ei liiguks.
Aitäh. See oli hea õhutus lõpetuseks.
Õnnistust sinu teekonnale ja nüüd ka sellele muusikatööle!
Palju tänu! Aitäh kutsumast!
Aitäh, head vaatajad!
Ostke ja kuulake Tuula Portini plaati "Risti vain jäljelle jää".
Usun, et need laulud kõnetavad teid nagu mindki.
Risti teema on meiega igaveseks.
Nagu Tuula ütles, see on kogu kristluse tuum.
Ärgem häbenegem, vaid rääkigem sellest!
See muutis kunagi kogu maailma ja siis veel korra Lutheri ajal,
usupuhastuses, mida järgmisel aastal tähistame,
ja muudab taas, kui seda julgelt kuulutame.
Kohtumiseni Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka ka ilma sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 euri.
Lisainfo: www.tv7.ee
Õnnistust sinu ellu!
Tõlge: Monika Jaaguri